OpenLLM-France/wikimedia huggingface dataset:
# François Simiand

François Joseph Charles Simiand (Gières, Isère, 1873ko apirilaren 18a - Saint-Raphaël, Var, 1935eko apirilaren 13a) frantses soziologoa, historialaria eta ekonomista izan zen. Frantses soziologia eskolaren sortzailetakoa izan zen.
Henri Bergson filosofoaren ikasle kuttuna izan zen Henri-IV lizeoan. Ikasle aparta izan zen eta bigarren geratu zen École normale supérieure-ko sarrera lehiaketan eta lehena izan zen filosofiako agregazioan.

## Lanak

* Le Salaire, l'évolution sociale et la monnaie, essai de théorie expérimental du salaire, 3 bol., PUF 1932
* Les Fluctuations économiques à longue période et la crise mondiale. PUF 1933.
* De l'échange primitif à l'économie complexe, éd. de la Pensée ouvrière, 1935.
* Inflation et stabilisation alternées : le développement économique des États-Unis, Domat-Montchrestien 1934.
* Datuak: Q3085838
* Multimedia: François Simiand / Q3085838
# François Tombalbaye

François Tombalbaye edo N'Garta Tombalbaye 1973tik (Bessada, 1918ko ekainaren 15a – N'Djamena. 1975ko apirilaren 13a) irakasle, politikari eta Txadeko lehen presidentea izan zen. 1975ean hil egin zuten estatu kolpean.
* Datuak: Q297812
* Multimedia: François Tombalbaye / Q297812
# François Vatel

François Vatel (1631ko urtarrilaren 17a - 1671ko apirilaren 24a) Nicolas Fouquet-en eta Luis II.a Borboi-Condékoa printzearen sukaldari eta etxezaina (frantsesez, maître d'hôtel) izan zen.

## Biografia

Vatel Suitzan edo Parisen jaio zen 1625ean, 1631n edo 1635ean. Chantilly-a (Chantilly krema), bainila zapore goxoko krema harrotua, sortu zuen, baina ez dago gertaera honen dokumentazio garaikiderik, zaporeko krema harrotua gutxienez mende bat lehenago ezagutzen baitzen.
Vatel-ek Luis XIV.aren Nicolas Fouquet superintendentea zerbitzatu zuen Vaux-le-Vicomte-ko gazteluaren inaugurazio jaia bikainean, 1661eko abuztuaren 17an.
Vatel Condé Handiak Luis XIV.aren ohoretan aurkeztutako 2.000 lagunentzako oturuntza bitxi baten arduratu zen, 1671ko apirilaren 16an, Chantillyko jauregian, hil zen lekuan. Sevignéko markesaren gutun baten arabera, Vatel-ek itsaskien atzerapenagatik eta beste ezbehar batzuengatik bere buruaz beste egin zuen bere ezpataren bidez, eta bere gorpua aurkitu zuten arraina iritsi zela norbait esatera joan zenean.

## Erreferentziak

* ↑ http://www.cooksinfo.com/francois-vatel Alternate birth name: Fritz Karl Watel
* ↑ see the whipped cream article for full documentation
* ↑ James A. Harrison, ed., Letters of Madame de Sévigné, 1899, p. 35f
* Datuak: Q430705
* Multimedia: François Vatel / Q430705
# François Viète

François Viète (latinez: Franciscus Vieta; 1540, Fontenay-le-Comte, Vendée – Paris, 1603ko otsailaren 23a) matematikari frantsesa. Bere Arte Analitikoaren Sarrera liburuaren bidez (1591) aljebra modernoaren aitzindarietako bat bihurtu zen. Ekuazioetako ezezagunak konstanteetatik desberdintzeko, François Viètek erabili zituen kontsonanteak aldagaietarako eta bokalak konstanteetarako. Abokatua lanbidez, Henrike III.a eta Henrike IV.aren kontseilaria izan zen.

## Kanpo estekak

* (Frantsesez) François Vièteren lanak
* (Frantsesez) François Vièteren biografia
* (Frantsesez) Vièteren orrialdea Bibmath webgunean
* (Ingelesez) Saint Andrewseko Unibertsitateko bibliografia
* Datuak: Q188623
* Multimedia: François Viète / Q188623
# Flandreau (Hego Dakota)

Flandreau Ameriketako Estatu Batuetako hiri bat da. Moody konderrian dago, Hego Dakota estatuan. 2.372 biztanle ditu, 4,988472 kilometro koadroko azaleran banatuta.

## Ikus, gainera

* Moody konderria

## Kanpo estekak

* Datuak: Q675049
* Multimedia: Flandreau, South Dakota / Q675049
# Flamsteeden izendapena

Flamsteeden izendapena zeruko izarrak izendatzeko erabiltzen den sistema bat da. Bayerren izendapena]]ren antzekoa, honengandik, greziar hizkien ordez zenbakiak erabiltzeagatik ezberdintzen da. Izar bakoitzari zenbaki bat ematen zaio, ondoren izarra dagoen konstelazioaren latindar genitiboa jarriz (ikus Konstelazioen zerrenda euren izenen genitiboentzako). Flamsteeden izendapenak 2554 izar hartu zituen.
Hasieran, zenbakiak konstelazio bakoitzaren barnean gutxienengotik gehienengorainoko igoera zuzenaren arabera eman ziren, baina ekinozioen prezesioaren ondorioz gaur egun zenbait irregulartasun daude. Izarrak izendatzeko metodo hau lehen aldiz Edmond Halleyk eta Isaac Newtonek 1712an Flamsteed beraren baimenik gabe argitaratu zuten John Flamsteeden Historia Coelestis Britannica lanaren hasierako bertsioan agertu zen. Flamsteeden katalogoaren azken bertsioak, 1725ean argitaratua, Flamsteed hil ondoren, baztertu egin zuen zenbaki bidezko izendapen oro.
Flamsteeden izendapenak ospea lortu zuen XVIII. mendean zehar, eta modu orokorrean erabiltzen da Bayerren izendapenik ez dagoenean. Baina izar batentzat Bayerren izendapena dagoenean, hau ia modu esklusiboan erabiltzen da, hala, esate baterako, δ Serpentis izarrarentzat hau izango da modu arruntean erabiliko den izena, eta ez 13 Serpentis.
Ohi euren Flamsteeden zenbakiagatik ezagutzen diren izar garrantzitsuenen artean 51 Pegasi (non lehen exoplaneta aurkitu zen, 61 Cygni, (gure eguzkia alde batera utziz gero Lurrerako bere distantzia neurtua izan zen lehen izarra), 47 Ursae Majoris (planeta sistema bat duen nano horia eta 18 Scorpii (gure eguzkiaren ia pareko ezaugarriak dituen eguzki bikia) daude.
Flamsteeden izendapena gaur egun dauden konstelazioa ez den beste konstelazio batean duten izarren adibideak daude, Bayerren izendapenarekin gertatzen den bezala, konstelazioen egungo mugak ezarri zirenean egin behar izan ziren konpromezuen ondorioz. Adibide bezala 10 Ursae Majoris aipa daiteke, gaur egun Lynx konstelazioan dagoena. Aipatu behar da, baita ere, Flamsteed katalogoak soilik Britainia Handiatik ikus zitezkeen izarrak kontutan hartu zituela, eta, beraz, oso hegoaldean dauden konstelazioetako izarrek ez dutela Flamsteeden izendapenik. Horren bi salbuespen 47 Tucanae kumulu globularra eta 82 Eridani dira, Benjamin Apthorp Goulden Uranometria Argentina izeneko hego hemisferioko katalogo garrantzitsu batean agertu zirenak.
Flamsteeden katalogoko sarreretako batzuk okerrak dira. Adibidez, Flamsteedek Urano planeta 1690ean ikusi zuen, baina planeta bezala errekonozitu ez zuenez, bere katalogoan "34 Tauri" bezala agertzen da.

## Ikus, gainera

* Izar nomenklatura
* Henry Draper katalogoa
* Harvard Revised Catalogue
* Bayerren izendapena
* Bonner Durchmusterung

## Kanpo estekak

* Datuak: Q111116
# Flanagan (Illinois)

Flanagan Illinoiseko herri bat da. Livingston konderrian kokatua dago. 2010ean 1.110 biztanle zituen, 1,38 kilometro koadrotan banatuta.

## Ikus, gainera

* Livingston konderria

## Kanpo estekak

* Datuak: Q1929330
# Flanders (New York)

Flanders Ameriketako Estatu Batuetako erroldak esleitutako leku bat da. Suffolk konderrian dago, New York estatuan. 5.098 biztanle ditu, 30,270487 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3459889
* Multimedia: Flanders, New York / Q3459889
# Flanders familia

Flanders familia Simpsondarrak telesaileko familia bat da.

## Familiako kideak
### Ned Flanders

Nedward "Ned" Flanders familiaren aita da. Mauden senarra, eta Rod eta Todden aita.

### Maude Flanders

Maude Flanders familiaren ama da. Neden emaztea, eta Rod eta Todden ama.

### Rod Flanders

Rod Flanders familiaren seme naguzia da. Ned eta Mauden semea, eta Todden anai naguzia.

### Todd Flanders

Todd Flanders familiaren seme txikia da. Ned eta Mauden semea, eta Todden anai txikia.

### Beste familia kideak

* Nedward "Ned" Flanders Sr.: Neden aita da, eta Monaren senarra.
* Mona Flanders (eskongabe abizena God): Neden ama da, eta Ned Sr.en emaztea.
* Ginger Flanders: Neden emazte bihurtu zen Las Vegasen ezkondu zenean berarekin.
* Flanders Amona: Neden amona, oso zaharra da.
* José Flanders: Neden lengusua, Mexikokoa da.
* Lord Thistlewick Flanders: Neden lengususa, Ingalaterrakoa da.
* Ted Flanders: Neden lengusua, eta Connie eta Bonnieren aita da.
* Connie eta Bonnie Flanders: Teden aizpak.
# Flandria (argipena)

Flandria edo Flandes izan daiteke:
* Flandria, Belgika osatzen duten eskualdeetako bat.
* Mendebaldeko Flandria, Belgikako probintzia.
* Ekialdeko Flandria, Belgikako probintzia.
* Flandriako Brabante, Belgikako probintzia.
* Westhoek, flandriera mintzatzen den Frantziako eskualdea.
* Espainiar Herbehereak, Espainian eskuarki Flandes deitua.
* Flandriako konderria, Erdi Aroko estatu feudala.

## Erreferentziak

* ↑ Euskaltzaindiaren 154. araua: "Europako eskualde historiko-politiko nagusiak"
# Fibrobacter

Fibrobacter bi espezie besterik ez dituen bakteria-generoa da, bakterio Gram negatiboz osatua. Bazilo itxura dute eta anaerobioak dira. Genero honetako bakterioek hausnarkarien errumenean bizi dira, eta animaliak jaten duen landareen zelulosa degradatzen dute.
Hasiera batean bakterio hauek Bacteroides generoan sailkatzen ziren, baina 1988an hortik atera eta genero berria sortu zuten mikrobiologoek: Fibrobacter.
Genero honetako bi espezieak Fibrobacter intestinalis eta Fibrobacter succinogenes dira (2014an). Hausnarkarien errumenez gain, beste animalien digestio-aparatuan ere daude, baita termitenean ere.

## Taxonomia

* Fibrobacteres klasea
** Fibrobacterales ordena
*** +Fibrobacteraceae familia
**** Fibrobacter generoa Montgomery et al. 1988
***** F. intestinalis Montgomery et al. 1988
***** F. succinogenes (Hungate 1950) Montgomery et al. 1988
****** F. s. elongatus Montgomery et al. 1988
****** F. s. succinogenes (Hungate 1950) Montgomery et al. 1988

## Erreferentziak

* ↑ Euzéby, J.P.. Fibrobacteres. in: List of Prokaryotic names with Standing in Nomenclature..

## Kanpo estekak

* Datuak: Q1200941
* Espezieak: Fibrobacteres
# Fibrinogeno

Fibrinogenoa odol-plasman dagoen proteina disolbagarria da, odolaren gatzapen edo koagulazio prozesuan parte hartzen duena. Izan ere, fibrinogenoa fibrina bihurtzen denean odolbildua sortzen da, odoljarioa ekiditen duena.
Fibrinogenoa gibelean eratzen da, eta hiru pare kate polipeptidikoak ditu, lotura disulfuroen bidez elkartuak.
Tronbina izeneko entzimak katalizatzen du fibrinaren sorrera, fibrinogenotik abiatuta. Fibrinogenoa disolbagarria da plasman, eta fibrina disolbaezina. Sare tridimentsionala eratzen du fibrinak kristalizatzen duenean, odolbildua osatuko duena.
    Fibrinogeno → Fibrina

## Kanpo estekak

* Datuak: Q381899
* Multimedia: Fibrinogen / Q381899
# Fibrinolisi

Fibrinolisia koagulazioan sortutako fibrina desegiten duen prozesua da, tronboen eraketa eragozten duena. Koagulazioarekin batera gertatzen da, adi berean, bien arteko oreka mantenduz hemostasia lortzen da.
Fibrinaren desegite honetan plasminak garrantzi handia du. Hau odolean inaktiboa den plasminogeno izeneko aitzindari batetik dator eta gibelean ematen da aldaketa. Era ez aktiboa, hau da, plasminogenoa koaguloan dagoen fribinara lotzen da. Aitzindaria plasmina bihurtzean, fibrinaren degradazioa gertatzen da eta hortik sortutako hondakinak gibel eta giltzurrunen bidez kanporatzen dira.
Plasminogenoa plasmina bihurtu eta fribinolisia gertatzeko plasminogenoaren aktibatzaile tisularra eta urokinasa beharrezkoak dira. Behin koaguloa desegin denean, plasminogenoaren aktibatzailearen inhibitzaileak biak inhibituko ditu.
α$_2$-antiplasminak eta α$_2$-makroglobulinak aldiz, plasminaren inhibitzaileak dira eta beraz, fibrinolisia geldituko dute.

## Kanpo estekak

* Datuak: Q1410794
* Multimedia: Fibrinolytic system / Q1410794
# Fibroferrita

Fibroferrita sulfato motako minerala da eta fibroferrite taldearen kidea da.

## Ezaugarriak

Fibroferrita sulfato mineralaren formula kimikoa hau da: ${\ce {Fe^{3+}(SO4)(OH) * 5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Fibroferrite: Mineral information, data and localities.» www.mindat.org (Noiz kontsultatua: 12-05-2019).
# Fibroina

Fibroina proteina bat da. Zetarrak bi proteina, serizina eta fibroina, nahasten dute zeta ehuntzeko.

## Egitura

Fibroina β lamina antiparaleloz osaturik dago, bertan kateak zuntzaren ardatzarekiko paraleloki banatzen dira. Ikerkuntzek erakusten dutenez, kateen hedapen asko errepikatzen diren sei aminoazidoz osatzen dira:
(- gli -ser - gli - ala - gli - ala - )n

## Kanpo estekak

* Datuak: Q2345087
# Fibronektina

Fibronektina ornodun guztietan dagoen glukoproteina bat da. Fibronektina 440 kDa inguruko glukoproteina bat da, forma monomeriko edo dimerikoan ager daitekeena, eta animalia-ehun zelular gehienen zelula kanpoko matrizean dago. 20 isoforma ezberdin ere badaude. Fibronektina plasmatikoa deritzona, disolbagarria da eta odolean zirkulatzen du, non odolaren koagulazioa, orbaintzea eta fagozitosia areagotzen dituen.

## Erreferentziak

* ↑ Genetikoki lotutako gaixotasunak FN1ikusi/editatu erreferentziak Wikidatan. .
* 1 2 3 GRCh38: Ensembl release 89: ENSG00000115414 - Ensembl, May 2017
* 1 2 3 GRCm38: Ensembl release 89: ENSMUSG00000026193 – Ensembl, May 2017
* ↑ Human PubMed Reference:. National Center for Biotechnology Information, U.S. National Library of Medicine.
* ↑ Mouse PubMed Reference:. National Center for Biotechnology Information, U.S. National Library of Medicine.
* ↑ Euskalterm: [Immunologia Hiztegia] [2021]

## Kanpo estekak

* Datuak: Q413766
* Multimedia: Fibronectin / Q413766
# Galder Izagirre

Galder Izagirre (Irun, 1975eko irailaren 29a) musikari eta argazkilari euskalduna da. Zenbait taldetan parte hartu izan du bateria jole moduan, hala nola Berri Txarrak, Dut edota Kuraia.
Argazkilari gisa, 2017ko Bertsolari Txapelketa Nagusiko argazkilari ofiziala izan zen.
Telebistan, ETB 1en "Bidegurutzean" saio musikalaren zuzendari moduan hasi zen 2021eko apirilean.

## Erreferentziak

* ↑ http://www.berritxarrak.net/member/galder-izagirre/
* ↑ «Ezusteko gehiagorekin dator Aulki-Jokoa» Bertsozale Elkartea (Noiz kontsultatua: 2019-07-16).
* ↑ "Galder Izagirre musikariarekin elkarrizketa 'Bidegurutzean' saioari buruz" (EITB 2021/06/02).

## Kanpo estekak

* Datuak: Q65588458
# Galdaramuño

Galdaramuño edo Galdaramiño (669 metro) Elgetako Mendietaren mendi bat da, Soraluze, Elgeta eta Eibar artean dagoena.
Arraotz (576 m) eta Azurtza (505 m) mendiekin batera, mendikate txikia sortzen du Elgetako mendatean. Soraluze aldean Sagar errekaren harana du hegalpean.
1975ean AP-8 (Bilbao- Behobia) egiteko, bere tontorrean komunikazio-antena batzuk eraiki zituzten. Horretarako hormigoizko errepdide bat egin zuten.
2009tik Galdaramiño mendi lasterketa ospatzen da. Gaur egun proba honek 18 km eta 930 metroko desnibel positiboa du. Lasterketa Eibarko Urki auzotik abiatu eta bukatzen da, tartean Galdaramiño (669 m), Azkonabitza (726 m), Topinburu (590 m) eta Ilordo (525 m) mendiak igotzen direlarik.

## Abiapuntuak

* Elgetatik (45 minutu).
* Eibartik (ordu bat eta erdi).
* Soraluzetik (ordu bat eta 45 minutu).

## Ikus, gainera

* Gipuzkoako mendien zerrenda

## Kanpo estekak

* Galdaramuño gipuzkoa.net webgunean
* Galdaramiño mendi lasterketa
* Datuak: Q8538163
# Galder Gaztelu-Urrutia

Galder Gaztelu-Urrutia (Bilbo, 1974) zinema zuzendari bizkaitarra da. Basque Films ekoiztetxearen bazkidea, telebistarako iragarkiak egin zituen. 2019an Midnight Madness saileko Publikoaren Saria lortu zuen Torontoko Nazioarteko Zinema Jaialdian, 'El hoyo' bere opera primari esker.

## Filmografia hautatua

* 913 (2004, film labur)
* La casa del lago (2011, film labur)
* El hoyo (2019)

## Erreferentziak

* ↑ Galder Gaztelu-Urrutia Toronton saritu dute, ‘El Hoyo’ filmagatik. 2019/09/16.
* Datuak: Q68079608
* Multimedia: Galder Gaztelu-Urrutia / Q68079608
# Galder Cerrajería

Galder Cerrajeria Lopez (Barakaldo, Bizkaia, 1989ko apirilaren 5a - ) bizkaitar futbolaria da, egun Barakaldon jokatzen duena, Athleticeko harrobian hezia. Erdilari moduan aritzen da.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2008/09 | 24 | 1 | - | - | - | - | - | - | | | - | - | 24 | 1 |
| Baskonia | Denera | Denera | 24 | 1 | - | - | - | - | - | - | | | - | - | 24 | 1 |
| Bilbao Athletic | 2.B | 2009/10 | 28 | 2 | - | - | - | - | - | - | | | - | - | 28 | 2 |
| Bilbao Athletic | 2.B | 2010/11 | 33 | 3 | - | - | - | - | - | - | | | - | - | 33 | 3 |
| Bilbao Athletic | Denera | Denera | 61 | 5 | - | - | - | - | - | - | | | - | - | 61 | 5 |
| Murcia | 2. | 2011/12 | 23 | 0 | 1 | 0 | - | - | - | - | | | - | - | 24 | 0 |
| Murcia | Denera | Denera | 23 | 0 | 1 | 0 | - | - | - | - | | | - | - | 24 | 0 |
| Oviedo | 2.B | 2012/13 | 31 | 4 | 1 | 0 | - | - | - | - | | | - | - | 32 | 4 |
| Oviedo | Denera | Denera | 31 | 4 | 1 | 0 | - | - | - | - | | | - | - | 32 | 4 |
| Burgos | 2.B | 2013/14 | 33 | 2 | 3 | 0 | - | - | - | - | | | - | - | 36 | 2 |
| Burgos | Denera | Denera | 33 | 2 | 3 | 0 | - | - | - | - | | | - | - | 36 | 2 |
| Barakaldo | 2.B | 2014/15 | 30 | 7 | 2 | 0 | - | - | - | - | | | - | - | 32 | 7 |
| Barakaldo | 2.B | 2015/16 | 36 | 7 | 3 | 0 | - | - | - | - | | | - | - | 39 | 7 |
| Barakaldo | 2.B | 2016/17 | 31 | 2 | 2 | 0 | - | - | - | - | | | - | - | 33 | 2 |
| Barakaldo | 2.B | 2017/18 | 31 | 2 | - | - | - | - | - | - | | | - | - | 31 | 2 |
| Barakaldo | Denera | Denera | 128 | 18 | 7 | 0 | - | - | - | - | | | - | - | 135 | 18 |
| Mirandes | 2.B | 2018/19 | 30 | 1 | 0 | 0 | - | - | - | - | | | - | - | 30 | 1 |
| Mirandes | 2. | 2019/20 | 3 | 0 | 1 | 0 | - | - | - | - | | | - | - | 4 | 0 |
| Mirandes | Denera | Denera | 33 | 1 | 1 | 0 | - | - | - | - | | | - | - | 34 | 1 |
| Burgos | 2.B | 2019/20 | 6 | 2 | - | - | - | - | - | - | | | - | - | 6 | 2 |
| Burgos | 2.B | 2020/21 | 23 | 0 | 2 | 0 | - | - | - | - | | | - | - | 25 | 0 |
| Burgos | Denera | Denera | 29 | 2 | 2 | 0 | - | - | - | - | | | - | - | 31 | 2 |
| Cultural Leonesa | 1.F | 2021/22 | 23 | 1 | 0 | 0 | - | - | - | - | - | - | - | - | 23 | 1 |
| Cultural Leonesa | Denera | Denera | 23 | 1 | 0 | 0 | - | - | - | - | - | - | - | - | 23 | 1 |
| Racing Rioja | 2.F | 2022/23 | 29 | 2 | 0 | 0 | - | - | - | - | - | - | - | - | 29 | 2 |
| Racing Rioja | Denera | Denera | 29 | 2 | 0 | 0 | - | - | - | - | - | - | - | - | 29 | 2 |
| Ibilbide osoan | Ibilbide osoan | Ibilbide osoan | 383 | 36 | 15 | 0 | - | - | - | - | - | - | - | - | 398 | 36 |

## Kanpo estekak

* Fitxa - www.athletic-club.eus
* Datuak: Q5518243
# Galder Izaola

Galder Izaola Azkona (Sopela, Bizkaia, 1972ko ekainaren 13a) bizkaitar futbolari ohi eta entrenatzaliea da, erdilari edo atzelari moduan aritzen zena.

## Kirol Ibilbidea

2023ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Alaves | 2.B | 1991/92 | 1 | 1 | 0 | 0 | - | - | - | - | - | - | 1 | 1 |
| Alaves | 2.B | 1992/93 | 0 | 0 | 0 | 0 | - | - | - | - | - | - | 0 | 0 |
| Alaves | Denera | Denera | 1 | 1 | 0 | 0 | - | - | - | - | - | - | 1 | 1 |
| Bermeo | 2.B | 1993/94 | 30 | 0 | 2 | 0 | - | - | - | - | - | - | 32 | 0 |
| Bermeo | 2.B | 1994/95 | 38 | 1 | 2 | 0 | - | - | - | - | - | - | 40 | 1 |
| Bermeo | 2.B | 1995/96 | 32 | 1 | - | - | - | - | - | - | - | - | 32 | 1 |
| Bermeo | Denera | Denera | 100 | 2 | 4 | 0 | - | - | - | - | - | - | 104 | 2 |
| Castelló | 2.B | 1996/97 | 35 | 1 | 2 | 0 | - | - | - | - | - | - | 37 | 1 |
| Castelló | 2.B | 1997/98 | 29 | 1 | - | - | - | - | - | - | - | - | 29 | 1 |
| Castelló | Denera | Denera | 64 | 2 | 2 | 0 | - | - | - | - | - | - | 66 | 2 |
| Gernika | 2.B | 1998/99 | 34 | 3 | - | - | - | - | - | - | - | - | 34 | 3 |
| Gernika | Denera | Denera | 34 | 3 | - | - | - | - | - | - | - | - | 34 | 3 |
| Barakaldo | 2.B | 1999/00 | 31 | 3 | 2 | 0 | - | - | - | - | - | - | 33 | 3 |
| Barakaldo | 2.B | 2000/01 | 30 | 1 | 3 | 0 | - | - | - | - | - | - | 33 | 1 |
| Barakaldo | 2.B | 2001/02 | 38 | 0 | - | - | - | - | - | - | - | - | 38 | 0 |
| Barakaldo | Denera | Denera | 99 | 4 | 5 | 0 | - | - | - | - | - | - | 104 | 4 |
| Eibar | 2. | 2002/03 | 18 | 0 | 2 | 0 | - | - | - | - | - | - | 20 | 0 |
| Eibar | Denera | Denera | 18 | 0 | 2 | 0 | - | - | - | - | - | - | 20 | 0 |
| Barakaldo | 2.B | 2003/04 | 26 | 0 | 3 | 0 | - | - | - | - | - | - | 29 | 0 |
| Barakaldo | 2.B | 2004/05 | 31 | 0 | - | - | - | - | - | - | - | - | 31 | 0 |
| Barakaldo | 2.B | 2005/06 | 27 | 1 | 3 | 0 | - | - | - | - | - | - | 30 | 1 |
| Barakaldo | Denera | Denera | 84 | 1 | 6 | 0 | - | - | - | - | - | - | 90 | 1 |
| Ibilbide osoan | Ibilbide osoan | Ibilbide osoan | 400 | 13 | 19 | 0 | - | - | - | - | - | - | 419 | 13 |

## Kanpo estekak

* Fitxa - www.athletic-club.eus
* Datuak: Q125454911
# Galdarraztatze

Galdarraztatze teknika kozinatze teknika bati esaten zaio. Ur irakinetatik edo epeletik abiatuta oso denbora laburreko egosi aldiari esaten zaio.
* Ur berotan, irakien edo ez+ osagaia murgildu+ denbora gutxi egosi

## Erabilpena

Denbora gutxi behar duten osagaiei aplikatzeko. Legatza, lanpernak, izkirak, arrautzak. Barazkiei, izoztu aurretik entzima aktiboak kendu eta hobeto mantentzeko. Lekak, zerbak, azalorea....Tomate naturala zuritzeko ere erabiltzen da.

## Hainbat aholku

Barazkientzako ur ugari jarri eta hauek poliki-poliki bota ur irakinetara , honek irakina gal ez dezan. Modu honetan, kolorea hobeto mantenduko da. Galdarraztatutako arrautza prestatzeko, urak ez du irakin behar.

## Ikus, gainera

* Arrautza_galdarraztatua

## Kanpo estekak

* Datuak: Q506763
* Multimedia: Blanching (cooking) / Q506763
# Galdara

Galdara ura edota beste fluidoak berotu edo irakinarazteko ontzia edo tutu multzo bat da. Likidoa berotzeko hainbat erregai erabil daitezke, tartean gasoila, ikatza, biomasa, etab. Gailu hau industrian nahiz etxebizitzak berotzeko ere erabili ohi da.

## Ikus, gainera

* Kondentsazio-galdara

## Kanpo estekak

* Datuak: Q3195517
* Multimedia: Boilers / Q3195517
# Garazi Urdanpilleta

Garazi Urdanpilleta Amiano (Errenteria, 1978) gipuzkoar kazetaria eta poeta da. 2000 eta 2004 bitartean Bidaide dokumental saioa aurkeztu zuen ETB 1en.

## Erreferentziak

* ↑ Urkizu, Urtzi. (2001eko azaroaren 13a). «Garazi Urdanpilleta. ETB1-eko 'Bidaide' saioko aurkezlea» Euskaldunon Egunkaria (Noiz kontsultatua: 2020ko martxoaren 9a).
* Datuak: Q87410992
# Garaño

    Artikulu hau herriari buruzkoa da; hazitarako zaldia gaitzat duena beste hau da: «Paradako zaldi»
Garaño Nafarroa Garaiko herri hustu bat da, 1350 inguruan desagertua. Iruñeko merindadeko Ollaran udalerrian dauden Egillor eta Saldise kontzejuen artean zegoen.
Gaztelu mendiaren gainaldean zegoen.

## Historia

Erdi Aroan bertako herrixka eta monasterioak Garaño izeneko haranean zeuden, orain Olloko haranean daudenak. Bere kokapena zela eta, Iruñea defenditzeko eskualdea izan zen.
Egun, Garaño Egillor-Beasoaingo elkarte kulturalaren izena da. Hango inauterietan, Garañoren setioa gogoratzen da.

## Gaztelua

600 metroko altuera duen Gaztelu mendiko haitz batean, Nafarroako Erresumako gaztelu nagusienetako bat zegoen. Jimeno Jurioren ustetan, baliteke islamdarrek aipatutako "Sajrat Qays" mitikoa izatea, beste teoria batek hurbileko Orarregin kokatzen du gaztelu hori.
Egun, hondakinak baino ez dira geratzen: kanpoaldeko harresiaren zati bat, barnealdeko ertzaren beste zatia eta omenaldi-dorrearena ere bai.
Erresumako gaztelu nagusienetako bat ez ezik zaharrenetariko bat ere bazen. Bere hondarren artean XI. mendeko txanpona aurkitu zuten. 1276an, Nabarreriako Gerra zela eta, gaztelua setiatu eta konkistatu zuten.

## Erreferentziak

* ↑ (Gaztelaniaz)«Valdeollo», CTV.es.
* ↑ Jose Maria Jimeno Jurio: Despoblados en el Valle de Garaño (Val de Ollo, Navarra)
* ↑ Garaño

## Bibliografia

* (Gaztelaniaz) Sagredo, Iñaki: "Navarra, castillos que defendieron el reino" 2006, Iruñea: Pamiela, ISBN 84-7681-477-1

## Ikus gainera

* (Gaztelaniaz) Garañonako gazteluari buruzko artikulua

## Kanpo estekak

* Datuak: Q8342347
* Multimedia: Castle of Garaño (Navarre) / Q8342347